Il-WHO twissi li l-COVID-19 tista' tiggrava
Id-Direttur Ġenerali tal-Għaqda Dinjija tas-Saħħa, il-WHO, Dr Tedros Adhanom Ghebreyesus qal li l-pandemija tal-Covid-19 se tkompli tiggrava jekk il-gvernijiet mhux se jieħdu iktar azzjoni deċiżiva f'pajjiżhom biex jikkontrollaw l-imxija. Adhanom Ghebreyesus qal li hemm wisq pajjiżi li qegħdin fid-direzzjoni l-ħażina u li għalhekk il-każijiet tagħhom splodew, għaliex ma ħadux il-miżuri kif kienu mitluba li jagħmlu. L-Amerika hija l-epiċentru tal-pandemija bħalissa, fejn fl-Istati Uniti biss hemm kkonfermati 3.3 miljun każ, u mietu 135,000. Il-Who qalet li biex il-pandemija tigi kkontrollata, il-miżuri li tant ilhom jippritkaw dwarhom, dik ta' distanza soċjali, ħasil tal-idejn, u lbies tal-maskri trid tittieħed bis-serjetà.